CELEX: 31981R2983
Language: el
Date: 1981-10-19 00:00:00
Title: Κανονισμός (ΕΟΚ) αριθ. 2983/81 τής Επιτροπής τής 19ης Οκτωβρίου 1981 περί παρεκκλίσεως από τίς διατάξεις πού αναφέρονται στή διακίνηση οίνων προερχομένων από επιτραπέζιες σταφυλές

Avis juridique important

|

31981R2983

Κανονισμός (ΕΟΚ) αριθ. 2983/81 τής Επιτροπής τής 19ης Οκτωβρίου 1981 περί παρεκκλίσεως από τίς διατάξεις πού αναφέρονται στή διακίνηση οίνων προερχομένων από επιτραπέζιες σταφυλές  

Επίσημη Εφημερίδα αριθ. L 299 της 20/10/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 2983/81 ΤΗΣ ΕΠΙΤΡΟΠΗΣ  της 19ης Οκτωβρίου 1981  περί παρεκκλίσεως από τις διατάξεις που αναφέρονται στη διακίνηση οίνων προερχομένων από επιτραπέζιες σταφυλές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/81 (2), και ιδίως το άρθρο 41 παράγραφος 4 και το άρθρο 65,  Εκτιμώντας:  ότι, εκτός παρεκκλίσεως, οι οίνοι οι προερχόμενοι από επιτραπέζιες σταφυλές ποικιλιών που δεν αναγράφονται και ως οινοποιήσιμες σταφυλές στην κατάταξη των ποικιλιών δύνανται να διακινούνται μόνο προς οινοπνευματοποιεία για να αποσταχθούν· ότι, λαμβανομένης υπόψη της σημαντικής παραγωγής επιτραπεζίων σταφυλών στην περιοχή της Pouglia, δεν υπάρχουν πλέον διαθέσιμες δεξαμενές δια να δεχθούν τον οίνο της ερχόμενης περιόδου· ότι προκειμένου να αποφευχθούν δυσχέρειες στην επεξεργασία και εναποθήκευση της προσεχούς παραγωγής είναι σκόπιμο να γίνει χρήση της δυνατότητος παρεκκλίσεως από τις διατάξεις του άρθρου 41 παράγραφος 1 του κανονισμού (ΕΟΚ) αριθ. 337/79, για να επιτραπεί η μεταφορά σε άλλες δεξαμενές και άλλους τόπους των εν λόγω ποσοτήτων οίνου που έχουν παραχθεί στην περιοχή της Pouglia·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση των διατάξεων του άρθρου 41 παράγραφος 1 του κανονισμού (ΕΟΚ) αριθ. 337/79, οι οίνοι, οι προερχόμενοι από επιτραπέζιες σταφυλές ποικιλιών που δεν αναγράφονται ως οινοποιήσιμες σταφυλές, στην κατάταξη των ποικιλιών για τις επαρχίες Foggia, Bari, Brindisi, Taranto και Lecce, από τις οποίες προέρχονται, επιτρέπεται να μεταφερθούν σε κάποια άλλη περιοχή ή άλλο χώρο αποθηκεύσεως πριν από την απόσταξή τους. Ο οίνος πρέπει να έχει μεταφερθεί το αργότερο μέχρι τις 30 Νοεμβρίου 1981.  Άρθρο 2  1. Το ενδιαφερόμενο Κράτος μέλος θεσπίζει τις κατάλληλες διατάξεις για την εξασφάλιση των αναγκαίες ελέγχων· ιδίως διαπιστώνει αν έλαβε πράγματι χώρα η μεταφορά του οίνου του προερχομένου από επιτραπέζιες σταφυλές.  2. Το ενδιαφερόμενο Κράτος μέλος γνωστοποιεί στην Επιτροπή το αργότερο μέχρι τις 31 Δεκεμβρίου 1981 τις ποσότητες του οίνου που μεταφέρθηκαν.  Άρθρο 3  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.